MT
L 205/38
Il-Ġurnal Uffiċjali tal-Unjoni Ewropea
5.8.2022
2. li t-test u t-tagħmir tal-kejl użati għat-test kienu adegwati għat-test u kkalibrati kif xieraq.
(d) L-ittestjar tat-titjiriet, għall-fini li jinkiseb ċertifikat tat-tip, għandu jsir f’konformità mal-metodi għat-tali ttestjar tattitjiriet speċifikat mill-Aġenzija.
L-applikant għal ċertifikat tat-tip għandu jagħmel it-testijiet tat-titjiriet kollha neċessarji sabiex tiġi ddeterminata l-konformità mal-bażi applikabbli taċ-ċertifikazzjoni tat-tip.
It-testijiet tat-titjiriet għandhom jinkludu perjodu ta’ tħaddim f’konfigurazzjoni finali ta’ durata suffiċjenti sabiex jiġi żgurat li ma jkun hemm l-ebda kwistjoni ta’ sikurezza meta l-inġenju tal-ajru jidħol fis-servizz għall-ewwel darba.
(e) Applikant għal ċertifikat tat-tip għandu jippermetti lill-Aġenzija: 1. tanalizza kull data u informazzjoni relatata mad-dimostrazzjoni tal-konformità; 2. tkun preżenti għal, jew twettaq, kwalunkwe test jew spezzjoni li ssir għall-fini li tintwera l-konformità; 3. twettaq spezzjoni fiżika tal-ewwel oġġett ta’ dak il-prodott fil-konfigurazzjoni finali sabiex tivverifika l-konformità tad-disinn mal-bażi taċ-ċertifikazzjoni tat-tip u mar-rekwiżiti applikabbli tal-protezzjoni ambjentali u kwalunkwe investigazzjoni oħra ddeterminata f’konformità mal-punt 21L.B.46. (f) Mat-tlestija tad-dimostrazzjoni tal-konformità, l-applikant għandu jiddikjara lill-Aġenzija li: 1.
ikun wera l-konformità mal-bażi taċ-ċertifikazzjoni tat-tip u mar-rekwiżiti applikabbli tal-protezzjoni ambjentali kif stabbiliti u nnotifikati lill-applikant mill-Aġenzija f’konformità mal-punti 21L.B.43 u 21L.B.45, skont il-pjan ta’ dimostrazzjoni tal-konformità; u 2. ma tkun ġiet identifikata l-ebda karatteristika li tista’ tikkomprometti s-sikurezza tal-prodott jew tagħmlu ambjentalment inkompatibbli għall-użi li għalihom qed tintalab iċ-ċertifikazzjoni.
21L.A.26
Disinn tat-tip
L-applikant għal ċertifikat tat-tip għandu jiddefinixxi d-disinn tat-tip ta’ prodott sabiex tkun tista’ ssir l-identifikazzjoni unika u mhux ambigwa tiegħu, li tikkonsisti f’dawn: (a) tpinġijiet u speċifikazzjonijiet u elenkar ta’ dawk it-tpinġijiet u l-ispeċifikazzjonijiet li huma neċessarji sabiex jiġu ddefiniti l-konfigurazzjoni u l-karatteristiċi tad-disinn tal-prodott; (b) informazzjoni dwar il-materjali u l-proċessi użati; (c) informazzjoni dwar il-metodi ta’ manifattura u ta’ assemblaġġ; (d) kwalunkwe limitazzjoni tal-ajrunavigabbiltà; (e) ir-rekwiżiti ta’ kompatibbiltà ambjentali; u (f) kull data oħra li b’paragun tippermetti d-determinazzjoni tal-ajrunavigabbiltà u, jekk rilevanti, il-kompatibbiltà ambjentali ta’ prodotti tal-istess tip li jsiru aktar ’il quddiem.
21L.A.27
Rekwiżiti għall-ħruġ ta’ ċertifikat tat-tip
Sabiex jinħareġ ċertifikat tat-tip, l-applikant għandu: (a) juri l-kapaċità tad-disinn tiegħu f’konformità mal-punt 21L.A.23; (b) juri l-konformità tad-disinn f’konformità mal-punt 21L.A.25; (c) juri, għaċ-ċertifikati tat-tip ta’ inġenju tal-ajru, li l-magna jew l-iskrun, jew it-tnejn, jekk ikunu installati fuq l-inġenju talajru, għandhom jew: 1.
ċertifikat tat-tip maħruġ jew iddeterminat f’konformità mal-Anness I (il-Parti 21) jew maħruġ f’konformità ma’ dan l-Anness; jew 2. ikunu ġew inklużi fl-applikazzjoni għaċ-ċertifikat tat-tip ta’ inġenju tal-ajru u l-applikant ikun żgura l-konformità tal-magna u tal-iskrun matul id-dimostrazzjoni tal-konformità fil-punt 21L.A.25; (d) juri li ma hemm l-ebda kwistjoni mhux solvuta mill-ispezzjoni fiżika tal-ewwel oġġett ta’ dak il-prodott filkonfigurazzjoni finali jew kwalunkwe investigazzjoni oħra mwettqa mill-Aġenzija f’konformità mal-punti (c) u (d) talpunt 21L.B.46.